
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1588 


27 Οκτωβρίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συμπλήρωση της ΥΙΟα/Γ.Π. 125345/1.2.2003 (ΦΕΚ 
183/τ.Β'/19.2.2003) κοινής απόφασης των Υπουρ¬ 
γών Οικονομίας και Οικονομικών και Υγείας και 

Πρόνοιας. 1 

Μεταβίβαση αρμοδιοτήτων στους Διευθυντές Τοπι¬ 
κών Αυτοδιοικήσεων και στους Τμηματάρχες των 

ιδίων Υπηρεσιών. 2 

Περαίωση της διαδικασίας κτηματογράφησης στο Δη¬ 
μοτικό Διαμέρισμα Παράλιου Άστρους (πρώην Κοι¬ 
νότητα Παράλιου Άστρους) του Δήμου Βόρειας 

Κυνουρίας του Νομού Αρκαδίας. 3 

Καταχώρηση πρώτων εγγραφών στο κτηματολογικό 
βιβλίο και έναρξη ισχύος του Κτηματολογίου στο 
Δημοτικό Διαμέρισμα Παράλιου Άστρους (πρώην 
Κοινότητα Παράλιου Άστρους) του Δήμου Βόρειας 
Κυνουρίας του Νομού Αρκαδίας. 4 


ΑΠΟΦΑΣΕΙ Σ 

Αριθ. Υ10α/Γ.Π./94522 (1) 

Συμπλήρωση της ΥΙΟα/Γ.Π. 125345/1.2.2003 (ΦΕΚ 
183/τ.Β'/19.2.2003) κοινής απόφασης των Υπουργών 
Οικονομίας και Οικονομικών και Υγείας και Πρόνοιας. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις: 

α. Το Ν. 1397/83(ΦΕΚ 143/Α/7.10.83). 
β. Του Ν. 2021/92(ΦΕΚ123/Α/92). 
γ. Του Ν. 2470/97 (ΦΕΚ40/Α/97) 
δ. Του Ν. 2519/97(ΦΕΚ 165/Α/21.8.97). 
ε. Του Ν. 2606/98(ΦΕΚ 89/Α/22.4.98). 
στ. Του Ν. 2646/98(ΦΕΚ236/Α/20.10.98). 
ζ. Του Ν. 2676/99(ΦΕΚ 1/Α/5.1.99). 
η. Του Ν. 2703/99(ΦΕΚ 72/Α/99). 
θ. Του Ν. 2889/2001 (ΦΕΚ37/τ.Α/2.3.2001). 
ι. Του Ν. 2920/2001 (ΦΕΚ131/τ.Α/27.6.2001). 


2. Την 1065956/863/Α0006/15.7.2003 απόφαση του 
Πρωθυπουργού και του Υπουργού Οικονομικών «Καθορι¬ 
σμός αρμοδιοτήτων των Υφυπουργών Οικονομικών» 
(ΦΕΚ985/τΒ/16.7.2003). 

3. Την επιτακτική ανάγκη εύρυθμης λειτουργίας του 
Εθνικού Ιδρύματος Αποκατάστασης Αναπήρων/ Ε.Ι.Α.Α.). 

4. Το γεγονός ότι από την απόφαση αυτή προκαλείται 
δαπάνη ύψους ποσού 9.000,00 ευρώ η οποία θα αντιμε- 
τωπισθεί από πιστώσεις του προϋπολογισμού του εν λό¬ 
γω Ιδρύματος, αποφασίζουμε: 

Συμπληρώνουμε την ΥΙΟα/Γ.Π. 125345/1.2.2003 (ΦΕΚ 
183/τ.Β'/19.2.2003) κοινής απόφασης των Υπουργών Οικο¬ 
νομίας και Οικονομικών και Υγείας και Πρόνοιας για τις εφη¬ 
μερίες ιατρικού προσωπικού και στην ετήσια πίστωση για το 
έτος 2003 του Εθνικού Ιδρύματος Αποκατάστασης Αναπή¬ 
ρων (Ε.Ι.Α.Α. )προσθέτουμε το ποσό των 9.000,00 ευρώ. 

Η αύξηση αυτή αποτελεί την τελική οριστικοποίηση των 
δαπανών για εφημερίες έτους 2003 και οποιαδήποτε νέα 
μεταβολή θα μπορεί να γίνει μόνο με ισόποση ανακατα¬ 
νομή πιστώσεων του ίδιου κωδικού. 

Κατά τα λοιπά ισχύει η προαναφερόμενη απόφαση ως 
έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Οκτωβρίου 2003 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

Γ. ΦΑΡΜΑΚΗΣ Κ. ΣΤΕΦΑΝΗΣ 

-♦- 

Αριθ. 2550 (2) 

Μεταβίβαση αρμοδιοτήτων στους Διευθυντές Τοπικών 
Αυτοδιοικήσεων και στους Τμηματάρχες των ιδίων 
Υπηρεσιών. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑΚΗΣ 

Έχοντας υπόψη: 

1. Τις διατάξεις του Ν.2503/97 «Διοίκηση, οργάνωση, 
στελέχωση της περιφέρειας κ.λ.π.». 

2. Τις διατάξεις του Ν.3200/55 «περί διοικητικής αποκέ¬ 
ντρωσης». 

3. Τις διατάξεις του Ν.301/76 «περί δημοσιευόμενης 
ύλης στην Εφημερίδα της Κυβερνήσεως». 

4. Την ανάγκη απλούοτευσηςτων διαδικασιών κατά την 
άσκηση των αρμοδιοτήτων με σκοπό την ταχεία διεκπε¬ 
ραίωση των υποθέσεων που έχουν ανατεθεί στις πιο πά¬ 
νω Δ/νσεις της Περιφέρειας κατά τα οριζόμενα στιες κεί¬ 
μενες διατάξεις. 

5. Το γεγονός ότι από τις διατάξεις της απόφασης αυ¬ 
τής, δεν προκαλείται δαπάνη σε βάρος του Κρατικού προ¬ 
ϋπολογισμού, αποφασίζουμε: 

Α) Μεταβιβάζουμε τις παρακάτω αρμοδιότητες στους 
Δντές Τοπικής Αυτοδιοίκησης των πέντε (5) Νομών της 
Περιφέρειας: 

Διοικητικά θέματα Νομαρχιακών Αυτοδιοικήσεων 

(Μόνο για τον Δ/ντή Τοπικής Αυτ/σης και Αποκ/σης) 

1. Παραλαβή έγγραφης δήλωσης έως την παραμονή 
της εγκατάστασης των οργάνων της Ν.Α. για την αποποί¬ 
ηση της εκλογής Νομάρχη ή Νομαρχιακού Συμβούλου, 
(άρθρο 46 Π.Δ. 30/96). 

2. Παραπομπή, αιτιολογημένα μέσα σε αποκλειστική προ¬ 
θεσμία δεκαπέντε (15) ημερών, στην επιτροπή της παρ. 4 
του άρθρου 18 Ν. 2218/1994, τις πράξεις του Ν.Σ. των νο¬ 
μαρχιακών επιτροπών και των διοικητικών συμβουλίων και 
εκτελεστικών επιτροπών των ΝΠΔΔ και ιδρυμάτωντης Ν.Α. 
που θεωρεί μη νόμιμες, κοινοποιώντας το παραπεμπτικό έγ¬ 
γραφο της Ν.Α. ή στο νομαρχιακό διαμέρισμα ή στο νομικό 
τους πρόσωπο που την έχει εκδώσει. (άρθρο 18 παρ. 3 Ν. 
2218/94 όπως τροποποιήθηκε με το άρθρο 19 παρ. 6β Ν. 
2344/95). 

3. Έκδοση απόφασης για τη συγκρότηση της γραμμα¬ 
τειακής υποστήριξης της Επιτροπής του άρθρου 68 
παρ.1 του Π.Δ. 30/96. (άρθρο 68 παρ. 3 Π.Δ. 30/96). 

4. Η επίλυση αμφισβητήσεων σχετικά με τη διαγραφή 
δύο ή περισσότερες φορές εγγεγραμμένων στα Μητρώα 
Αρρένων επί διαφωνιών Νομάρχη και διευθυντή στρατο¬ 
λογικού γραφείου ή αντιρρήσεων πολλαπλώς εγγεγραμ¬ 
μένων κατ’ αποφάσεωντου Νομάρχη (άρθρο 7παρ. 3του 
Ν. 2119/1993 ΦΕΚ 23 Α'). 

5. Η έρευνα των δικαιολογητικών και στοιχείων ατόμων 
που ζητούν να καθοριστεί η ιθαγένειά τους σύμφωνα με τις 
διατάξεις του Κώδικα Ελληνικής Ιθαγένειας, (Ν.Δ. 3370/ 
1955, ΦΕΚ 258 Α'), όπως τροποποιήθηκε και συμπληρώθη¬ 
κε μεταγενέστερα, καθώς και με τις προϊσχύουσες αυτού 
σχετικές διατάξεις, καθώς και διεθνείς συμβάσεις και συν¬ 
θήκες (άρθρο 9παρ. 1 του Ν. 2307/1995, ΦΕΚ 113 Α'). 

Διοικητικά θέματα ΟΤΑ 

Γ ενικά 

6. Παραλαβή της έγγραφης δήλωσης Δημάρχου, προέ¬ 
δρου Κοινότητας, Δημοτικών και Κοινοτικών Συμβούλων, 
μελών των Διοικητικών Συμβουλίων των Νομικών Προσώ- 
πωντου άρθρου 122 του Π.Δ/τος 410/95, μελών του Συμ¬ 
βουλίου των Δημοτικών Διαμερισμάτων και Παρέδρων 
των συνοικισμών των Δήμων και Κοινοτήτων, για την απο¬ 
ποίηση της εκλογής τους (άρθρα 89 παρ. 1, 134, 142 και 
163 παρ. 1 του Π.Δ/τος 410/95). 

7. Παραλαβή των πρακτικών της εκλογής προεδρείου 
του Δημοτικού Συμβουλίου, της Διανομαρχιακής Επιτρο¬ 
πής και του Αντιπροέδρου αυτής καθώς και των πρακτι¬ 
κών εκλογής Προεδρείου του Συμβουλίου Δημοτικού 
Διαμερίσματος και αυτεπάγγελτη κρίση ή ύστερα από 
προσφυγή ενός δημότη, για τη νομιμότητα ή όχι της εκλο¬ 
γής (άρθρα 107 παρ. 4,112 παρ. 1 και 2 και 150 παρ. 1 του 
Π.Δ/τος 410/95). 

8. Έκδοση πράξης, ύστερα από γνώμη του οικείου Υπη¬ 
ρεσιακού Συμβουλίου που δημοσιεύεται στην Εφημερίδα 


της Κυβερνήσεως και αφοράτους οργανισμούς εσωτερι¬ 
κής υπηρεσίας των Δήμων, Κοινοτήτων, Δημοτικών και 
Κοινοτικών Νομικών Προσώπων, Ιδρυμάτων και Συνδέ¬ 
σμων Δήμων και Κοινοτήτων, (άρθρο 8 πρ. 5 Ν. 2307/95). 

9. Παραλαβή όλωντων πράξεωντων Δημοτικών και Κοι¬ 
νοτικών Συμβουλίων και λοιπών συλλογικών οργάνων των 
Ο.Τ.Α. και των Ν.Π.Δ.Δ. αυτών και παραπομπή στην επι¬ 
τροπή του άρθρου 18 του Ν. 22198/94 των πράξεων που 
θεωρεί αιτιολογημένα ότι δεν είναι νόμιμες, (άρθρο 177 
παρ.1 εδαφ. β'καιγ'του Π.Δ/τος410/95). 

10. Έλεγχος νομιμότητας αποφάσεων Δημοτικού ή Κοι¬ 
νοτικού Συμβουλίου, με τις οποίες χορηγείται σε φυσικό ή 
νομικό πρόσωπο άδεια μεταφοράς πόσιμου νερού απο¬ 
κλειστικά για ύδρευση (άρθρο 12 παρ. 7Β.Δ. 24-9/20.10.58, 
όπως αντικαταστάθηκε με το άρθρο 2 παρ. 7 Ν. 1080/80 σε 
συνδυασμό με άρθρο μόνο Π.Δ/τος 22/82, παρ. 1Β). 

11. Η έκδοση απόφασης για τη θέση σε κυκλοφορία αυ¬ 
τοκινήτων οχημάτων που προμηθεύονται οι οργανισμοί 
τοπικής αυτοδιοίκησης πρώτου βαθμού από τον Οργανι¬ 
σμό Διαχείρισης Δημόσιου Υλικού (άρθρο 1 του Ν.Δ. 
2396/1953, ΦΕΚ 117 Α'και απόφαση του Υπουργού Προ¬ 
εδρίας της Κυβερνήσεως 6.400/2060/1984 περ. Ζ, ΦΕΚ 
387 Β'). 

Προσωπικό ΟΤΑ 

12. Μέριμνα για τη δημοσίευση στην Εφημερίδατης Κυ¬ 
βερνήσεως περίληψης της πράξης διορισμού προσωπι¬ 
κού σε Ο.Τ.Α. (άρθρο 8 παρ. 6 Ν. 2307/95). 

13. Ορισμός του καθημερινού ωραρίου εργασίας των 
υπηρεσιών Ο.Τ.Α. πρώτου βαθμού (άρθρο 8 παρ. 8 Ν. 
2307/95). 

14. Απόφαση για την προσωρινή ανάθεση σε δημόσιο 
υπάλληλο ή υπάλληλο ΝΠΔΔ. Καθηκόντων γραμματέα 
της Κοινότητας, του οποίου η θέση είναι κενή, σε περί¬ 
πτωση που για οποιονδήποτε λόγο δεν μπορεί να γίνει 
ανάθεση καθηκόντων από το αρμόδιο για το διορισμό όρ¬ 
γανο (άρθρο 8 παρ. 19 Ν. 24307/95). 

15. Μέριμνα για τη δημοσίευση, όπου αυτή απαιτείται, 
στην Εφημερίδα της Κυβερνήσεως περίληψης των πρά¬ 
ξεωντων οργάνων Δήμων και Κοινοτήτων, οι οποίες αφο¬ 
ρούν υπηρεσιακές μεταβολές των υπαλλήλων τους (άρ¬ 
θρο 8 παρ. 27 Ν. 2307/95). 

16. Ορισμός ληξίαρχου σε περίπτωση σύμπτυξης πε¬ 
ρισσοτέρων ληξιαρχικών Περιφερειών σε μία (άρθρο 9 
παρ. 14 Ν. 2307/95). 

17. Έκδοση απόφασης διορισμού ελεγκτών εσόδων και 
εξόδων (άρθρα 8 παρ. 61 Ν. 2307/95 και 222 Ν. 1188/81). 

18. Άσκηση πειθαρχικού ελέγχου στους ελεγκτές εσό¬ 
δων και εξόδων, καθώς και αρμοδιότητα σε κάθε θέμα της 
υπηρεσιακής τους κατάστασης και του πειθαρχικού δι¬ 
καίου καθώς επίσης και της κατανομής της δαπάνης μι¬ 
σθοδοσίας τους, (άρθρα 8 παρ. 61 Ν. 2307/95 και 226 και 
227 Ν. 1188/81). 

19. Έκδοση απόφασης σύστασης θέσεων ΔΕ 15 Ει- 
σπρακτόρων για την είσπραξη εσόδων των Δήμων που 
δεν έχουν δική τους ταμειακή υπηρεσία και των Κοινοτή¬ 
των (άρθρα 8 παρ. 61 Ν. 2307/95 και 228 παρ. 1 και 2 εδαφ. 
α'Ν. 1188/81). 

20. Εντολές μετακίνησης των υπαλλήλων και λοιπών 
προσώπων της χωρικής τους αρμοδιότητας (άρθρο 2 
παρ. 5 Ν. 2346/95). 

21. Χορήγηση άδειας σε περίπτωση κατεπείγουσας 
ανάγκης σε τακτικούς υπαλλήλουςτων ΟΤΑπρώτου βαθ¬ 
μού στο διάστημα που μεσολαβεί από την προκήρυξη των 

εκλογών μέχρι και την ημέρα της ψηφοφορίας (άρθρο 14 
παρ. 3 Ν. 2307/95 και άρθρο 96 παρ. 2 Π.Δ/τος 92/94). 

22. Έγκριση απασχόλησης του προσωπικού των Δήμων, 
Κοινοτήτων, Δημοτικών και Κοινοτικών Ιδρυμάτων και Νομι¬ 
κών Προσώπων, αμιγών Δημοτικών και Κοινοτικών Επιχει¬ 
ρήσεων και Συνδέσμων Δήμων και Κοινοτήτων κατάτο Σάβ¬ 
βατο ή τη Δευτέρα (άρθρο 8 παρ. 11 Ν. 2307/95). 

23. Κατανομή των ωρών εργασίας πέραν του υποχρεω¬ 
τικού ωραρίου, καθορισμός του αριθμού ωρών και υπαλ¬ 
λήλων ΟΤΑπου θα απασχολούνται υπερωριακά ή κατάτις 
εξαιρέσιμες ημέρες ή τις νυχτερινές ώρες για την αντιμε¬ 
τώπιση έκτακτων, εποχιακών ή άλως απρόβλεπτων υπη¬ 
ρεσιακών αναγκών (άρθρο 17 Ν. 1505/84 σε συνδυασμό 
με άρθρο μόνο Π.Δ/τος 292/92). 

24. Μέριμνα για τη δημοσίευση στην Εφημερίδα της Κυ- 
βερνήσεως της περίληψης της απόφασης του υπηρεσια¬ 
κού συμβουλίου για μονιμοποίηση υπαλλήλου ΟΤΑ σε πε¬ 
ρίπτωση μη έκδοσης της πράξης από το αρμόδιο όργανο 
των ΟΤΑ (άρθρο 8 παρ. 14 Ν. 2307/95). 

25. Έκδοση απόφασης, ύστερα από σύμφωνη γνωμοδό¬ 
τηση του αρμόδιου υπηρεσιακού συμβουλίου στο οποίο 
υπάγεται το προσωπικό του Δήμου ή της Κοινότητας υπο¬ 
δοχής, για τη μετάταξη ελεγκτών εσόδων και εξόδων, με αί¬ 
τησή τους, σε αντίστοιχη κενή οργανική θέση Δήμου ή Κοι¬ 
νότητας που υπάγεται στην περιφέρεια άλλης δημόσιας οι¬ 
κονομικής υπηρεσίας (άρθρο 8παρ. 40 Ν. 2307/95). 

Οικονομικά θέματα - Περιουσία ΟΤΑ 

26. Αποδοχή του Δημοτικού ή Κοινοτικού Προϋπολογι¬ 
σμού, καθώς και επιστροφή του στο Δημοτικό ή Κοινοτι¬ 
κό Συμβούλιο για τυχόν αναμόρφωσή του (άρθρα 3 παρ. 
2 Ν. 2307/95 και 222 του Π.Δ/τος 410/95). 

27. Αποδοχή της ανακοίνωσης του απολογισμού, κα¬ 
θώς και της συνοπτικής κατάστασης εσόδων και εξόδων 
των Δήμων, όσον αφορά το οικονομικό έτος που έληξε 
(άρθρο 225 Π.Δ/τος 410/95). 

28. Αιτιολογημένη πρόταση προς τον Υπουργό Οικονο¬ 
μικών για την εγγραφή ή αύξηση πιστώσεων του προϋπο¬ 
λογισμού του φορέα του, με ισόποση μείωση άλλων πι¬ 
στώσεων αυτού (πλην των προβλεπομένων στην παρ.4 
του άρθρου 15του Ν. 2362/95 και επιφυλασσομένωντων 
διατάξεωντηςπαρ. 9του ίδιου ως άνω άρθρου και νόμου) 
(άρθρο 15 παρ. 6 του Ν. 2362/95). 

29. Έκδοση απόφασης για την κατανομή σε βάρος των 
ΟΤΑ της δαπάνης που απαιτείται για την καταβολή της 
αμοιβής του προέδρου, των μελών, του γραμματέα και 
του εισηγητή του υπηρεσιακού συμβουλίου των ΟΤΑ της 
παρ.9 του άρθρου 14 Ν. 1586/86 (άρθρα 12 παρ. 6 Ν. 
2130/93 και 8 παρ.62 Ν. 2307/95). 

30. Έκδοση απόφασης με την οποία κατανέμεται σε βά¬ 
ρος των Δήμων και Κοινοτήτων του οικείου ταμείου η δα¬ 
πάνη για την καταβολή των αποδοχών των ελεγκτών εσό¬ 
δων και εξόδων και των εισπρακτόρων εσόδων των ΟΤΑ 
και των συναφών εισφορών σε ασφαλιστικούς οργανι¬ 
σμούς (άρθραδπαρ. 61 Ν. 2307/95,227 παρ. 1 εδαφ.α'και 
229 παρ. 1 Ν. 1188/81). 

31. Παραλαβή της έκθεσης των ελεγκτών περί διαχειρι¬ 
στικού ελέγχου της Δημοτικής ή Κοινοτικής επιχείρησης 
(άρθρα 10 παρ. 2 Π.Δ/τος 520/88 και 5 παρ. 12 Ν. 2307/95). 

32. Έλεγχος νομιμότητας απόφασης Δημοτικού ή Κοι¬ 
νοτικού Συμβουλίου που αφορά τον ισολογισμό και την 
έκθεση πεπραγμένων Δημοτικής ή Κοινοτικής επιχείρη¬ 
σης (άρθρα 5 παρ. 12 Ν. 2307/95, 177 παρ. 2 τελευταίο 
εδαφ. και 179 Π.Δ/τος 410/95). 


33. Έγκριση μελέτης, καθώς και εποπτεία και παραλα¬ 
βή έργων κοινής ωφέλειας ή προς λειτουργία της κοινής 
ωφέλειας σκοπού κληρονομιών, κληροδοτημάτων και 
δωρεών στους ΟΤΑ (άρθρο 90 α'. Ν. 2039/39 σε συνδυα¬ 
σμό με άρθρο μόνο Π.Δ/τος 292/92). 

34. Ορισμός Δήμου ή Κοινότητας: 

α) Για την ενέργεια της καθαριότητας κ.λ.π. δρόμων 
που αποτελούν οροθετική γραμμή μεταξύ Δήμων και Κοι¬ 
νοτήτων και 

β) Για την εκτέλεση των εργασιών επισκευής ή συντή¬ 
ρησης των δρόμων αυτών, καθώς και καταμερισμός της 
σχετικής δαπάνης για το σκοπό αυτό (άρθρο 21 παρ. 6 
του Β.Δ/τος της 24.9. - 20.10.58 και άρθρο 7 παρ. 3 Ν. 
2307/95). 

Έργα και Προμήθειες ΟΤΑ 

35. Άσκηση εποπτείας στους Οργανισμούς Τοπικής Αυ¬ 
τοδιοίκησης Α'βαθμού επί των πράξεών τους που αφο¬ 
ρούν την εκτέλεση έργων, εργασιών, προμηθειών και με¬ 
ταφορών και τη σύνταξη αντίστοιχων μελετών (άρθρο 
177 Π.Δ/τος 410/95, άρθρο 2 Π.Δ/τος 171/87, άρθρο 2, 
παρ. 1 της 11389/8.3.93 απόφασης Υπουργού Εσωτερι¬ 
κών και το άρθρο 14 παρ. 8 του Ν. 2307/95). 

36. Εποπτεία επί αποφάσεων ΟΤΑ για ανάθεση εκπόνη¬ 
σης μελετών σε ιδιώτες μελετητές (άρθρο 2 παρ. 1 και 3 
Π.Δ/τος 28/80, άρθρο μόνο παρ. 15 Π.Δ/τος 331/83, άρθρο 
177 Π.Δ/τος 410/95 και άρθρο Μπαρ. 8του Ν. 2307/95). 

37. Συγκρότηση επιτροπής κρίσης αρχιτεκτονικού διαγω¬ 
νισμού έργων κτιριακών και διαμόρφωσης χώρων, καθώς 
και καλλιτεχνικών έργων (άρθρα 9 Π.Δ/τος 28/80 όπως αυ¬ 
τό συμπληρώθηκε με το άρθρο 3 Π.Δ/τος 1188/81 σε συν¬ 
δυασμό με άρθρο μόνο παρ. 19 Π.Δ/τος 331/83). 

38. Ορισμός τεχνικού υπαλλήλου εφόσον παρίσταται 
ανάγκη, για την παροχή συμβουλών στην επιτροπή διεξα¬ 
γωγής δημοπρασίας δημοτικών και κοινοτικών έργων και 
προμηθειών (άρθρα 18παρ. 2 Π.Δ/τος28/80 και Μπαρ. 8 
Ν. 2307/95). 

39. Έγκριση ή ακύρωση των αποφάσεων ΟΤΑ σχετικά 
με την κατακύρωση δημοπρασίας Δημοτικών και Κοινοτι¬ 
κών προμηθειών (άρθρα 21 παρ. 1 Π.Δ/τος 28/80, 177 
Π.Δ/τος 410/95, 14 παρ. 8 Ν.2307/95 και άρθρο 20 της 
11389/8.3.93 απόφασης Υπουργού Εσωτερικών). 

40. Άσκηση εποπτείας στις αποφάσεις των ΟΤΑ επί 
ασκηθείσας ένστασης από διαγωνισθέντα για παράτυπη 
διεξαγωγή ή συμπαιγνία κατά τη δημοπρασία Δημοτικών 
και Κοινοτικών προμηθειών ή όταν τούτο αναφέρεται 
στην του Δημοτικού ή Κοινοτικού Συμβουλίου και έκδοση 
σχετικής απόφασης (άρθρα 21 παρ. 4 Π.Δ/τος 28/80 σε 
συνδυασμό με τα άρθρα 177 Π.Δ/τος 410/95 παρ. 8 Ν. 
2307/95 και άρθρο 15 παρ. 2 της 11389/8.3.93 απόφασης 
Υπουργού Εσωτερικών). 

41. Άσκηση εποπτείας στην απόφαση των ΟΤΑ με την 
οποία κηρύσσεται έκπτωτος ο ανάδοχος (εργολάβος ή προ¬ 
μηθευτής), στον οποίο κατακυρώθηκε η δημοπρασία που 
δεν προσήλθε να υπογράψει την σύμβαση (άρθρα 26 παρ. 1 
εδαφ. β' Π.Δ/τος 28/80, 24 παρ. 5 της 11389/8.3.93 απόφα¬ 
σης Υπουργού Εσωτερικών και άρθρο 14 παρ. 8 Ν. 2307/95). 

42. Άσκηση εποπτείας στην απόφαση των ΟΤΑ με τις 
οποίες κηρύσσεται έκπτωτος ο προμηθευτής που δεν 
συμμορφώθηκε προς τις υποχρεώσεις του (άρθρο 50 
παρ. 3 Π.Δ/τος28/80, άρθρο 177 Π.Δ/τος410/95, Μπαρ. 
8 Ν.2307/95 και άρθρο 35 παρ. 1 της 11389/8.3.93 από¬ 
φασης Υπουργού Εσωτερικών). 

43. Άσκηση εποπτείας στην απόφαση των ΟΤΑ σε δή- 

λωση προμηθευτή για λύση της σύμβασης λόγω προσω¬ 
ρινής διακοπής εκτέλεσης της προμήθειας (άρθρα 51 
παρ. 2 Π.Δ/τος28/80, 177 Π.Δ/τος 410/95και 14παρ. 8Ν. 
2307/95). 

44. Άσκηση εποπτείας στην απόφαση των ΟΤΑ σχετικά 
με τη ματαίωση ή οριστική διακοπή εκτέλεσης προμήθει¬ 
ας, που εκτελείται κατά τις διατάξεις των Π.Δ/των 28/80 
και 410/95 (άρθρα 51 παρ. 4 Π.Δ/τος 28/80, 177 Π.Δ/τος 
και Μπαρ. 8 Ν. 2307/95). 

45. Άσκηση εποπτείας στην απόφαση των ΟΤΑ με τις 
οποίες αποφαίνονται επί επιβληθείσας ένστασης ή γενόμε- 
νων παρατηρήσεων σε πρωτόκολλο παραλαβής προμηθει¬ 
ών (άρθρο 67 παρ.5 Π.Δ/τος 28/80, άρθρο 177 Π.Δ/τος 
410/95, άρθρο Μπαρ. 8 Ν.2307/95 και άρθρο 28παρ. 5της 
11389/8.3.93 απόφασης Υπουργού Εσωτερικών). 

46. Συγκρότηση της επιτροπής εισήγησης ανάθεσης για 
Δημοτικά και Κοινοτικά έργα, όταν η δημοπράτηση γίνεται 
με τα λοιπά συστήματα του Π.Δ/τος 609/85, εκτός εκείνων 
του άρθρου 6 του ίδιου Π.Δ/τος, των οποίων ο προϋπολογι¬ 
σμός δαπάνης δεν υπερβαίνει το ανώτατο όριο για το οποίο 
γίνονται δεκτές εργοληπτικές επιχειρήσεις Δ' τάξης ΜΕΕΠ 
(άρθρο 6 παρ. 2 Π.Δ/τος 171/87 - ΦΕΚ 84/Α'). 

47. Συγκρότηση επιτροπής παραλαβής Δημοτικών και 
Κοινοτικών έργων (άρθρο 16 Π.Δ/τος 171/87). 

48. Έκδοση απόφασης επί αίτησης θεραπείας που 
ασκεί ο ανάδοχος εκτελεστής έργου ή εκπόνησης μελέ¬ 
της για πράξη του Δήμου ή της Κοινότητας ή της επιβλέ- 
πουσας υπηρεσίας που κρίνει ότι είναι βλαπτική των συμ¬ 
φερόντων του (άρθρο Μπαρ. 3 και4 Π.Δ/τος 171/87). 

49. Άσκηση εποπτείας στις αποφάσεις των ΟΤΑ επί της 
ένστασης που καταθέτει ο ανάδοχος της εργασίας, της 
μεταφοράς ή της προμήθειας πραγμάτων για πράξη του 
Δήμου ή της Κοινότητας ή του τοπικού συμβουλίου ή της 
επιβλέπουσας υπηρεσίας που είναι βλαπτική των συμφε¬ 
ρόντων του (άρθρο 270 παρ. 3 Π.Δ/τος 410/95). 

50. Άσκηση εποπτείας στις αποφάσεις Δημαρχιακής Επι¬ 
τροπής ή Κοινοτικού Συμβουλίου που αφορούν εκδίκαση 
ενστάσεων κατά της διακήρυξης του διαγωνισμού ή της νο¬ 
μιμότητας διενέργειάς του, της συμμετοχής προμηθευτού 
σ' αυτόν καθώς και αποφάσεών τους που αφορούν την κα- 
τακύρωση του διαγωνισμού και εκδίκαση ενστάσεων κατά 
των αποφάσεων αυτών, όταν οι προμήθειες διενεργούνται 
με την αρ.11389/93 απόφαση του Υπουργού Εσωτερικών 
(άρθρα 15 παρ. 2 της 11389/8.3.93 απόφασης Υπουργού 
Εσωτερικών και Μπαρ. 8 Ν. 2307/95). 

51. Άσκηση εποπτείας στις αποφάσεις Δημαρχιακής 
Επιτροπής ή Κοινοτικού Συμβουλίου που αφορούν την 
αξιολόγηση των προσφορών, όταν οι προμήθειες διενερ- 
γούνται με την αρ.11389/93 απόφαση του Υπουργού 
Εσωτερικών (άρθρα 20 παρ. 5 της 11389/93 απόφασης 
του Υπουργού Εσωτερικών και Μπαρ. 8 Ν. 2307/95). 

52. Άσκηση εποπτείας στις αποφάσεις Δημαρχιακού ή 
Κοινοτικού Συμβουλίου για προμήθεια με διαδικασία μέσω 
διαπραγμάτευσης ή με απευθείας ανάθεση, όταν οι προμή¬ 
θειες διενεργούνται με την αρ.11389/93 απόφαση του 
Υπουργού Εσωτερικών (άρθρα 23 παρ. 2 της 11389/8.3.93 
απόφασης Υπουργού Εσωτερικώνκαι Μπαρ. 8 Ν. 2307/95). 

53. Εκδίκαση ενστάσεων που ασκούνται από τον ανά- 
δοχο της προμήθειας, κατά πράξεων του Δήμου ή της 
Κοινότητας ή της αρμόδιας για την προμήθεια υπηρε¬ 
σίας, για τις διαφορές μετά την υπογραφή της σύμβασης, 
όταν οι προμήθειες διενεργούνται με την αρ. 11389/93 
απόφαση του Υπουργού Εσωτερικών (άρθρα 40 παρ. 1 


της 11389/8.3.93 απόφασης Υπουργού Εσωτερικών και 
14 παρ. 8 Ν.2307/95). 

54. Αρμοδιότητες Προϊσταμένης Αρχής για όλα τα θέ¬ 
ματα μελετών και έργων χώρων παραμονής αλλοδαπών 
που ιδρύονται σύμφωνα με το αρ. 48 Ν. 2910/01, εφ'όσον 
διευθύνουσα το έργο τεχνική υπηρεσία ορισθεί η ΤΥΔΚ. 

ΝΠΔΔ,ΝΠΙΔ, Επιχειρήσεις, Σύνδεσμοι 

55. Έκδοση, με βάση τη σχετική απόφαση του οικείου 
Δημοτικού ή Κοινοτικού Συμβουλίου, της πράξης σύστα¬ 
σης Νομικών Προσώπων Δημοσίου Δικαίου των Δήμων 
και Κοινοτήτων που δημοσιεύεται στην εφημερίδα της 
Κυβερνήσεως (άρθρο 203 παρ. 1 Π.Δ/τος 410/95). 

56. Έκδοση, ύστερα από απόφαση του οικείου Δημοτικού 
ή Κοινοτικού Συμβουλίου, της πράξης συγχώνευσης ή κα¬ 
τάργησης Δημοτικών ή Κοινοτικών Νομικών προσώπων Δη¬ 
μοσίου Δικαίου που δημοσιεύεται στην Εφημερίδα της Κυ¬ 
βερνήσεως (άρθρο 203 παρ. 6 και 7 Π.Δ/τος 410/95). 

57. Διορισμός ορκωτών ελεγκτών για τον τακτικό οικο¬ 
νομικό έλεγχο της διαχείρισης των επιχειρήσεων ύδρευ¬ 
σης και αποχέτευσης των Δήμων και Κοινοτήτων (άρθρο 
6 παρ. 7 Ν. 2307/95). 

58. Έλεγχος των αποφάσεων του Δ.Σ. της επιχείρησης 
ύδρευσης και αποχέτευσης που αφορούντην ψήφιση του 
προϋπολογισμού της επιχείρησης και για κάθε τροποποί¬ 
ησή τους, την αγορά και εκποίηση ακινήτων κτημάτων, 
την επιβάρυνση των ακινήτων της επιχείρησης με 
εμπράγματα δικαιώματα, τη σύναψη δανείων, την επέ¬ 
κταση της επιχείρησης και τέλος τις μελέτες, τα έργα και 
τις προμήθειες (άρθροδπαρ. 19 Ν. 2307/95). 

59. Έλεγχος των κανονισμών που συντάσσονται και ψη¬ 
φίζονται από το Δ.Σ. της επιχείρησης ύδρευσης και απο¬ 
χέτευσης (άρθρο 6 παρ. 20 Ν. 2307/95). 

60. Έκδοση διαπιστωτικής πράξης για αυτοδίκαιη έκπτω¬ 
ση ιδιωτών από το αξίωμα μέλους Δ.Σ. Δημοτικού ή Κοινοτι¬ 
κού Ιδρύματος Δημοσίου Δικαίου (π.χ. Νοσοκομείο Βρεφο¬ 
κομείο, Ορφανοτροφείο, Γηροκομείο) στις περιπτώσεις 
που έχουν στερηθεί τη διαχείριση της περιουσίας τους με 
τελεσίδικη δικαστική απόφαση ή έχουν στερηθεί τα πολιτι¬ 
κά τους δικαιώματα με αμετάκλητη δικαστική απόφαση και 
για όσο διάστημα διαρκεί η στέρηση αυτή, καθώς και στις 
περιπτώσεις που έχουν καταδικαστεί με αμετάκλητη δικα¬ 
στική απόφαση ως αυτουργοί ή συμμέτοχοι σε κακούργη¬ 
μα ή πλημμέλημα του άρθρου 187 του Δ.Κ.Κ. (άρθρο 191 
παρ. 4 εδάφια α'και β' Π.Δ/τος 410/95). 

61. Υποχρέωση να θέσει σε κατάσταση αργίας τους 
ιδιώτες μέλη Δ.Σ. Δημοτικού ή Κοινοτικού Ιδρύματος, 
όταν παραπέμπονται για κακούργημα, με αμετάκλητο 
βούλευμα ή με απευθείας κλήση, καθώς και όταν παρα- 
πέμπονται για κάποιο από τα πλημμελήματα του άρθρου 
187του Δ.Κ.Κ. (άρθρο 191 παρ. 4 Π.Δ/τος 410/95). 

62. Έγκριση των ετήσιων εκθέσεων οικονομικής κατά¬ 
στασης της επιχείρησης ύδρευσης και αποχέτευσης οι 
οποίες περιλαμβάνουν απολογισμό εσόδων-εξόδων, ισο¬ 
λογισμό και κατάσταση ρευστότητας (άρθρα 5 παρ. 7του 
Ν. 1069/80 καιδπαρ. 14του Ν. 2307/95). 

63. Έγκριση απόφασης Διοικητικού Συμβουλίου Δημο¬ 
τικής ή Κοινοτικής επιχείρησης ύδρευσης και αποχέτευ¬ 
σης, με την οποία συντάσσεται ο οργανισμός εσωτερικής 
υπηρεσίας αυτής (άρθρα 7 παρ. 1 του Ν. 1069/80 και 6 
παρ. Μτου Ν. 2307/95). 

64. θεώρηση αποσπάσματος της έκθεσης απογραφής 
της περιουσίας της επιχείρησης ύδρευσης και αποχέτευ¬ 
σης, που περιέχει περιγραφή των αποκτημένων από την 

επιχείρηση ακινήτων και εμπραγμάτων δικαιωμάτων (άρ¬ 
θρα 9 παρ. 3 του Ν. 1069/80 και 6 παρ. 14του 2307/95). 

65. Έγκριση αποφάσεων διοικουσών επιτροπών των τοπι¬ 
κών ενώσεων Δήμων και Κοινοτήτων για την πρόσληψη επι¬ 
στημονικού προσωπικού με σχέση εργασίας ιδιωτικού δικαί¬ 
ου (άρθρο 9 Π ,Δ/τος 197/78, όπως συμπληρώθηκε με άρθρο 
71 παρ. 2 Ν. 1416/84 και άρθρο 12 παρ. 11 του Ν. 2307/95). 

66. Έγκριση των κανονισμών εσωτερικών λειτουργίας 
των υπηρεσιώντωντοπικών ενώσεων Δήμων και Κοινοτή¬ 
των, καθώς και του τρόπου της οικονομικής διοίκησης και 
διαχείρισης αυτών, οι οποίοι συντάσσονται από τις διοι¬ 
κούσες επιτροπές (άρθρα 14παρ.1 Π.Δ/τος 197/78 και 12 
παρ. 11 του Ν. 2307/95). 

67. Έγκριση των αποφάσεων των διοικουσών επιτροπών 
τωντοπικών ενώσεων Δήμων και Κοινοτήτων, που αφορούν 
τον προϋπολογισμό και απολογισμό αυτών (άρθρα 15 παρ. 
5 Π.Δ/τος 197/78 και 12 παρ. 11 του Ν. 2307/95). 

68. Έγκριση απόφασης διοικούσας επιτροπής τοπικής 
ένωσης Δήμων και Κοινοτήτων για τη σύσταση ή τη συμ¬ 
μετοχή σε επιχείρηση (άρθρο 69 παρ.2 Ν. 1416/84 σε 
συνδυασμό με άρθρο μόνο παρ. 4 Π.Δ/τος 520/89 και άρ¬ 
θρο 5 παρ. 12 Ν. 2307/95). 

Όπου στις ανωτέρω περιπτώσεις αναφέρονται θέματα 
Νομαρχιακών Αυτοδιοικήσεων, την αντίστοιχη αρμοδιό¬ 
τητα ασκεί μόνο ο Διευθυντής Τοπικής Αυτοδιοίκησης και 
Αποκέντρωσης. 

Β) Μεταβιβάζουμε στους τμηματάρχες των Διευθύνσε¬ 
ων Τοπικής Αυτοδιοίκησης τις παρακάτω αρμοδιότητες: 

1. Συγκέντρωση εγγράφων ανακοινώσεων των δικαστι¬ 
κών αντιπροσώπων, καθώς και αντιγράφων πράξεων των 
εφορευτικών επιτροπών για το αποτέλεσμα εκλογών Ν.Α. 
(άρθρο 39 Π.Δ. 30/1996). 

Τμ. Τ.Α. Β'βαθμ. 

2. Παραλαβή αντιγράφου απόφασης επικύρωσης του 
αποτελέσματος της εκλογής και ανακήρυξης των αρχών 
της Νομαρχιακής Αυτοδιοίκησης (άρθρο 39 Π.Δ. 30/1996) 

Τμ. Τ.Α. Β'βαθμ. 

3. Ορισμός γραμματέα της Επιτροπής της παρ.2 του άρ¬ 
θρου 71 Π.Δ. 30/96 (άρθρο 71 παρ. 2 εδαφ. β' Π.Δ. 30/96). 

Τμ. Τ.Α. Β'βαθμ. 

4. Ορισμός γραμματέα και του αναπληρωτή του του 
συμβουλίου του αρ.72 παρ.4 Π.Δ. 30/96 (αρ. 71 παρ. 4 
εδαφ. η’ Π.Δ. 30/96) 

Τμ. Τ.Α. Β'βαθμ. 

5. Ορισμός του γραμματέα του γνωμοδοτικού συμβου¬ 
λίου αναγνώρισης και μεταβολών Δήμων και Κοινοτήτων 
που προβλέπουν τα 4, 5 και 56 του Π.Δ/τος 410/95 και συ¬ 
γκροτείται σε κάθε Νομό ή Νομαρχία (άρθρο 8 παρ.1 
εδαφ. β' Π.Δ/τος 410/95 σε συνδυασμό με το άρθρο 14 
παρ. 2τουΝ. 2399/96). 

Τμ. Τ.Α. Α'βαθμ. 

6. Δημοσίευση στην Εφημερίδα της Κυβερνήσεως των 
αποφάσεων των Δημοτικών και Κοινοτικών Συμβουλίων 
για την απόκτηση ονόματος (άρθρο 11 παρ. 2 εδαρφ. β' 
Π.Δ/τος 410/95). 

Τμ. Τ.Α. Α'βαθμ. 

7. Ορισμός των δύο μελών (φιλολόγων ή ιστορικών κα¬ 
θηγητών της δευτεροβάθμιας εκπαίδευσης) του γνωμο- 
δοτικού συμβουλίου που συγκροτείται σε κάθε Νομαρχία 
για την ονομασία συνοικιών, οδών και πλατειών (άρθρο 12 
εδαφ. α'Π.Δ/τος410/95). 

Τμ. Τ.Α. Α'βαθμ. 

8. Παραλαβή αντιγράφου της απόφασης του πολυμε¬ 


λούς πρωτοδικείου ή του ειρηνοδικείου, επικύρωσης του 
αποτελέσματος της εκλογής και ανακήρυξης των αιρε¬ 
τών οργάνων των ΟΤΑ και αποστολή όμοιου αντιγράφου 
της απόφασης αυτής σε κάθε δήμο και κοινότητα της πε- 
ριφέρειάς του (άρθρο 79 παρ. 2 134, 142, και 163 του 
Π.Δ/τος 410/95). 

Τμ. Τ.Α. Α'βαθμ. 

9. Παραλαβή των αποφάσεων του αρμοδίου δικαστηρί¬ 
ου που αφορούν ενστάσεις ή εφέσεις κατά του κύρους 
των εκλογών των αιρετών οργάνων των ΟΤΑ και αποστο¬ 
λή όμοιου αντίγραφου των αποφάσεων στους ενδιαφε¬ 
ρομένους δήμους και κοινότητες (άρθρα 84 παρ. 5 εδ. Β' 
134, 142 και 163 παρ. 1 του Π.Δ/τος 410/95). 

Τμ. Τ.Α. Α'βαθμ. 

10. Παραλαβή του πρακτικού ορκωμοσίας των Δημοτι¬ 
κών και Κοινοτικών Αρχών (άρθρο 88 παρ. 3, 134, 142 και 
163 παρ.1 του Π.Δ/τος 410/95). 

Τμ. Τ.Α. Α'βαθμ. 

11. Ορισμός δημοσίου υπαλλήλου για την αρίθμηση και 
μονογράφηση του ειδικού βιβλίου πρακτικών των συνε¬ 
δριάσεων του κοινοτικού και δημοτικού συμβουλίου (άρ¬ 
θρα 96 παρ.1 και 119του Π.Δ/τος 410/95) 

Τμ. Τ.Α. Α'βαθμ. 

12. Παραλαβή αποσπάσματος των πρακτικών που περι¬ 
λαμβάνει κάθε απόφασητου Κοινοτικού καιΔημοτικού Συμ¬ 
βουλίου μαζί με αντίγραφο του αποδεικτικού δημοσίευσης, 
μέσα σε προθεσμία δέκα ημερών από τη συνεδρίαση (άρ¬ 
θρα 96παρ.6εδαφ.ε’ και 119του Π.Δ/τος 410/95). 

Τμ. Τ.Α. Α'βαθμ. 

13. Απόφαση κατανομής οδοιπορικών εξόδων, αποζη¬ 
μιώσεων και δαπανών λειτουργίας της επιτροπής ορίων 
του άρθρου 14 του Π.Δ/τος 410/95 (άρθρο 301 παρ. 2 
Π.Δ/τος 410/95). 

Τμ. Τ.Α. Α'βαθμ. 

14. Χορήγηση άδειας τομής ή εκσκαφής οδοστρώμα¬ 
τος, ερείσματος πεζόδρομου ή πεζοδρομίου Δημοτικού 
Κοινοτικού δρόμου, για την κατασκευή έργου από επιχεί¬ 
ρηση κοινής ωφέλειας, οργανισμό νομικό ή φυσικό πρό¬ 
σωπο, μετά από αίτηση του ενδιαφερομένου και ύστερα 
από γνώμη επιτροπής ειδικών που συγκροτείται από αυ¬ 
τόν, αν ο Δήμαρχος ή ο Πρόεδρος της Κοινότητας αρνεί- 
ται να χορηγήσει την άδεια ή περάσει η προθεσμία για τη 
χορήγησή της (άρθρο 7 παρ. 7 Ν .2307/95). 

Τμημ. ΤΥΔΚ. 

15. Μέριμνα για τη δημοσίευση στην Εφημερίδα της Κυ¬ 
βερνήσεως περίληψης της διαπιστωτικής πράξης περί 
αυτοδίκαιος έκπτωσης από την υπηρεσία υπαλλήλου 
ΟΤΑ (άρθρο 8 παρ. 61 Ν. 2307/95 και άρθρο 207 παρ. 2 Ν. 
1188/81). 

Τμ. Τ.Α. Α'βαθμ. 

16. Μέριμνα για τη δημοσίευση στην Εφημερίδα της Κυ¬ 
βερνήσεως περίληψης της πράξης έκπτωσης από την 
υπηρεσία υπαλλήλου ΟΤΑ λόγω απώλειας της Ελληνικής 
Ιθαγένειας (άρθρο 8 παρ. 61 Ν. 2307/95 και άρθρο 208 
εδαφ.α'Ν. 1188/81). 

Τμ. Τ.Α. Α'βαθμ. 

17. Μέριμνα για τη δημοσίευση στην Εφημερίδα της Κυ¬ 
βερνήσεως περίληψης της διαπιστωτικής πράξης περί 
απόλυσης μονίμων υπαλλήλων ΟΤΑ που συμπληρώνουν 
το 65ο έτος της ηλικίας τους (άρθρο 8 παρ. 61 Ν. 2307/95 
και άρθρο 218 παρ. 3 Ν.1188/81). 

Τμ. Τ.Α. Α'βαθμ. 

18. Μέριμνα για τη δημοσίευση στην Εφημερίδα της Κυ- 




22230 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


βερνήσεως περίληψης της διαπιστωτικής πράξης περί 
απόλυσης μονίμων υπαλλήλων ΟΤΑ που συμπληρώνουν 
35 έτη πραγματική και συντάξιμη υπηρεσία (άρθρο 8 παρ. 
61 Ν. 2307/95 και άρθρο 219 παρ. 1 εδαφ. 8 Ν.1188/81). 

Τμ. Τ.Α. Α'βαθμ. 

19. Μέριμνα για τη δημοσίευση στην Εφημερίδατης Κυ- 
βερνήσεως περίληψης της διαπιστωτικής πράξης περί 
αποδοχής παραίτησης ή απόλυσης υπαλλήλου ΟΤΑ (άρ¬ 
θρο 8 παρ. 61 Ν. 2307/95 και άρθρο 220 παρ.1 εδαφ.α’ 8 
Ν. 1188/81). 

Τμ. Τ.Α. Α'βαθμ. 

20. Μέριμνα για τη δημοσίευση στην Εφημερίδατης Κυ- 
βερνήσεως περίληψης της απόφασης για τη μετάταξη 
υπαλλήλου με αίτησή του από Δήμο σε Δήμο ή σε Ίδρυμα 
ή σε Νομικό Πρόσωπο του ιδίου Δήμου και αντίστροφα, 
καθώς και από Κοινότητα σε Κοινότητα (άρθρο 8 παρ. 20, 
21 και 27 Ν. 2307/95). 

Τμ. Τ.Α. Α'βαθμ. 

21. Μέριμνα για τη δημοσίευση στην Εφημερίδατης Κυ- 
βερνήσεως περίληψης της απόφασης για τη μετάταξη 
υπαλλήλου Δήμου ή Κοινότητας ή Ιδρύματος ή Νομικού 
Προσώπου ή συνδέσμου ή συμβουλίου περιοχής σε άλλο 
Δήμο ή Κοινότητα ή ίδρυμα Δήμου ή Κοινότητας ή Νομικό 
Πρόσωπο ή σύνδεσμο ή συμβούλιο περιοχής, ύστερα 
από αίτησή του, εφόσον υφίσταται αντιστοιχία των διατά¬ 
ξεων συνταξιοδότησης του μετατασσόμενου υπαλλήλου 
προς τις διατάξεις του προσωπικού του φορέα στον 
οποίο γίνεται η μετάταξη (άρθρο 8 παρ. 22 εδαφ. α' και 27 
του Ν. 2307/95). 

Τμ. Τ.Α. Α'βαθμ. 

22. Μέριμνα για τη δημοσίευση στην Εφημερίδα της Κυ- 
βερνήσεως όπου απαιτείται, περίληψηςτωνπράξεωντων 
αρμοδίων οργάνων των ΟΤΑ που αφορούν υπηρεσιακές 
μεταβολές υπαλλήλων τους - μετατάξεις μέσα στον ίδιο 
γενικότερο κλάδο αρθρ. 134, μετατάξεις σε ανώτερο κλά¬ 
δο άρθρο 135, προαγωγές άρθρο 139 Ν. 1188/81 (άρθρο 
8 παρ. 27 Ν. 2307/95). 

Τμ. Τ.Α. Α'βαθμ. 

23. Έκδοση απόφασης για τη μεταβίβαση κατά κυριό¬ 
τητα της κινητής και ακίνητης περιουσίας των δημοσίων 
σχολείωντης Πρωτοβάθμιας και Δευτεροβάθμιας Εκπαί¬ 
δευσης στους ΟΤΑ στην περιφέρεια των οποίων βρίσκο¬ 
νται τα ακίνητα (άρθρο 7 παρ. 16 Ν.2307/95 και 5 παρ. 1 
Ν.1894/90, όπως η παράγραφος αυτή τροποποιήθηκε με 
τηνπαρ.1 του άρθρου 31 του Ν. 2009/92). 

Τμ. Τ.Α. Α'βαθμ. 

24. Έκδοση απόφασης για τη χρησιμοποίηση της ακίνη¬ 
της περιουσίας των σχολείων της Πρωτοβάθμιας Και Δευ¬ 
τεροβάθμιας Εκπαίδευσης, τα οποία μεταβιβάζονται στους 
ΟΤΑ μόνο για τη στέγαση σχολείωνή μονάδων Επαγγελμα¬ 
τικής Κατάρτισης ή Λαϊκής Επιμόρφωσης (άρθρα 7 παρ. 16 
του Ν.2307/95 και 5 παρ. 16 Ν.1894/90 όπως αυτή προστέ¬ 
θηκε με την παρ. 2 του άρθρου 31 του Ν. 2009/92). 

Τμ. Τ.Α. Α'βαθμ. 

25. Εποπτεία επί αποφάσεων ΟΤΑ για καθορισμό όρων 
διενέργειας αρχιτεκτονικού διαγωνισμού ανεξάρτητα από 
το ύψος του προϋπολογισμού του έργου (άρθρο 9 παρ. 2 
Π.Δ/τος 28/80, άρθρο μόνο παρ. 16 Δ.Δ/τος 311/83, άρθρο 
177 Π.Δ/τος 410/95 και άρθρο Μπαρ. 8του Ν. 2307/95). 

Τμημ. ΤΥΔΚ. 

26. Εποπτεία επί αποφάσεων ΟΤΑ για την ανάθεση κα¬ 
τασκευής μνημείων, ηρώων και γενικά καλλιτεχνικών έρ¬ 
γων ανεξάρτητα από το ύψος του προϋπολογισμού του 


έργου (άρθρο 9 παρ. 3 Π.Δ/τος 28/80, άρθρο μόνο παρ. 17 
Π.Δ/τος 331/83, άρθρο 177 Π.Δ/τος 410/95 και άρθρο 14 
παρ. 8του Ν. 2307/95). 

Τμημ. ΤΥΔΚ. 

27. Άσκηση εποπτείας στις αποφάσεις των ΟΤΑ για κα¬ 
θορισμό όρων διακήρυξης δημοπρασιών για τη διενέρ¬ 
γεια Δημοτικών και Κοινοτικών προμηθειών (άρθρο 15 
παρ. 1 Π.Δ/τος 28/80, άρθρο 177 Π.Δ/τος 410/95, άρθρο 
3 παρ. 1 της 11389/8.3.93 απόφασης Υπουργού Εσωτε¬ 
ρικών και άρθρο 14 παρ. 8 Ν.2307/95). 

Τμ. Τ.Α. Α'βαθμ. 

28. Έκδοση απόφασης για τη συγκρότηση τριμελούς επι¬ 
τροπής από μηχανικούς για την εξέταση και αξιολόγηση 
προσφορών προκειμένου για ιδιάζουσας σημασίας ή μεγά¬ 
λης αξίας προμήθεια, που εκτελείται με το π.δ/τα 28/80 και 
410/95. Όταν δεν υπηρετούν τεχνικοί αναλογών ειδικοτή¬ 
των ή εμπειρίας στην οικεία Νομαρχία, ζητείται από τον 
Υπουργό Εσωτερικών ο ορισμός των τεχνικών μελών που 
λείπουν, για πλήρη συγκρότηση (άρθρα 19 παρ.4 Π.Δ/τος 
28/80 1 παρ. 3 α Π.Δ/τος 347/86 και 14παρ. 8 Ν. 2307/95). 

Τμημ. ΤΥΔΚ. 

29. Άσκηση εποπτείας στις αποφάσεις ΟΤΑ έγκρισης 
πρωτοκόλλου παραλαβής εκτελεσθέντων προμηθειών, 
καθώς και της αποζημίωσης για το τεκμαιρόμενο όφελος 
του προμηθευτή, σε περίπτωση λύπηςτης σύμβασης (άρ¬ 
θρα 51 παρ. 6 Π.Δ/τος 28/80, 177 Π.Δ/τος410/95, Μπαρ. 
8 Ν. 2307/95 και άρθρο 28 της 11389/8.3.93 απόφασης 
Υπουργού Εσωτερικών). 

Τμ. Τ.Α. Α'βαθμ. 

30. Άσκηση εποπτείας στις αποφάσεις ΟΤΑ με την 
οποία διαπιστώνεται η αυτοδίκαιη λύση της σύμβασης 
εκτέλεσης προμήθειας λόγω θανάτου του προμηθευτή, 
όταν η προμήθεια διενεργείται με τα Π.Δ/τα 28/80 και 
410/95 (άρθρα 52 παρ. 4 Π.Δ/τος 28/80, 177 Π.Δ/τος 
410/95 και Μπαρ. 8 Ν.2307/95). 

Τμ. Τ.Α. Α'βαθμ. 

31. Άσκηση εποπτείας στις αποφάσεις ΟΤΑ περί ορι¬ 
σμού ειδικού μέλους επιτροπής παραλαβής Δημοτικών ή 
Κοινοτικών προμηθειών, όταν πρόκειται για προμήθεια 
για την παραλαβή των οποίων απαιτούνται ειδικές γνώ¬ 
σεις (άρθρα 67 παρ. 3 περ. πρώτη Π.Δ/τος 28/80, 177 
Π.Δ/τος 410/95, Μπαρ. 8 Ν. 2307/95 και άρθρο 28παρ. 2 
της 11389/8.3.93 απόφασης Υπουργού Εσωτερικών). 

Τμ. Τ.Α. Α'βαθμ. 

32. Δυνατότητα ορισμού υπαλλήλου της ΤΥΔΚ διπλω¬ 
ματούχου Ανωτάτων Εκπαιδευτικών Ιδρυμάτων κατηγο¬ 
ρίας ΠΈ. ή πτυχιούχου Ανωτέρων Τεχνικών Σχολών κα¬ 
τηγορίας ΤΕ ως μέλους επιτροπής για την παραλαβή μι¬ 
κρών έργων ή εργασιών συντήρησης που η δαπάνη τους 
δεν υπερβαίνειτιςτριακόσιες χιλιάδες (300.000) δραχμές 
(άρθρο 15παρ. 2 Π.Δ/τος 171/87). 

Γ) Κατά τα λοιπά, για θέματα που δεν ρυθμίζονται με την 
παρούσα, ισχύει η προγενέστερη αρ. πρωτ. 4308/6.7.2001 
απόφασή μας, με την τροποποίηση ότι μεταβιβάζουμε εφε¬ 
ξής στα αναφερόμενα σ' αυτήν διοικητικά όργανα τις ενα- 
πομένουσες αρμοδιότητες, αντί της εξουσιοδοτήσεως για 
υπογραφή «Με εντολή Γ ενικού Γ ραμματέα». 

Η απόφαση αυτή να δημοσιευθεί στην Εφημερίδα της 
Κυ βερνήσεως. 

Κομοτηνή, 1 Οκτωβρίου 2003 

Ο Γενικός Γραμματέας Περιφέρειας 
ΖΑΦΕΙΡΗΣ ΣΑΚΕΛΛΑΡΗΣ 

Αριθ. 180 (3) 

Περαίωση της διαδικασίας κτηματογράφησης στο Δημο¬ 
τικό Διαμέρισμα Παράλιου Άστρους (πρώην Κοινότη¬ 
τα Παράλιου Άστρους) του Δήμου Βόρειας Κυνουρίας 
του Νομού Αρκαδίας. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΟΥ ΟΡΓΑΝΙΣΜΟΥ ΚΤΗΜΑΤΟΛΟΓΙΟΥ ΚΑΙ 
ΧΑΡΤΟΓΡΑΦΗΣΕΩΝ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 11, 12 και 13α παρ.3 και 4 
του Ν. 2308/1995 «Κτηματογράφηση για τη δημιουργία 
Εθνικού Κτηματολογίου. Διαδικασία έως τις πρώτες εγ¬ 
γραφές στα κτηματολογικά βιβλία και άλλες διατάξεις» 
(ΦΕΚ 114/Α715.6.1995, ΦΕΚ 275/Α73.12.1998 και ΦΕΚ 
67/Α719.3.2003). 

2. Τις διατάξεις του άρθρου 3 του Ν. 3127/2003 «Τρο¬ 
ποποίηση και συμπλήρωση των νόμων 2308/1995 και 
2664/198 για την Κτηματογράφηση και το Εθνικό Κτημα¬ 
τολόγιο και άλλες διατάξεις (ΦΕΚ 67/Α719.3.2003). 

3. Την 100116/7687/27.12.1995 απόφαση του Υπουρ¬ 
γού ΠΕ.ΧΩ.Δ.Ε. με την οποία κηρύχθηκε υπό Κτηματο- 
γράφηση η Κοινότητα Παράλιου Άστρους του Νομού Αρ¬ 
καδίας (ΦΕΚ 1099/Β729.12.1995). 

4. Την 3/23.10.2003 εισήγηση - πρόταση της Προέδρου 
της «ΚΤΗΜΑΤΟΛΟΓΙΟ Α.Ε.» προς το Δ.Σ. του Ο.Κ.Χ.Ε., με 
την οποία προτείνει, ύστερα από εκχώρηση σε αυτήν σχε¬ 
τικής αρμοδιότητας σύμφωνα με το 143/25.9.2003 πρα¬ 
κτικό Δ.Σ. της «ΚΤΗΜΑΤΟΛΟΓΙΟ Α.Ε.» την έκδοση διαπι- 
στωτικής πράξης περαίωσης της κτηματογράφησης. 

5. Το γεγονός ότι από την απόφαση αυτή δεν προκαλεί- 
ται πρόσθετη δαπάνη σε βάρος του προϋπολογισμού του 
Ο.Κ.Χ.Ε., αποφασίζει: 

Άρθρο 1 

Σήμερα, 23 Οκτωβρίου 2003, ημέρα Πέμπτη διαπιστώ¬ 
νεται η περαίωση της διαδικασίας κτηματογράφησης για 
τα ακίνητα της περιοχής που βρίσκεται εντός των διοικη¬ 
τικών ορίων του Δημοτικού Διαμερίσματος Παράλιου 
Άστρους (πρώην Κοινότητα Παράλιου Άστρους) του Δή¬ 
μου Βόρειας Κυνουρίας του Νομού Αρκαδίας, τα οποία 
υπάγονται στην τοπική αρμοδιότητα του Υποθηκοφυλα¬ 
κείου Άστρους. 

Άρθρο 2 

Το περιεχόμενο των αναμορφωμένων κτηματολογικών 
πινάκων και διαγραμμάτων της Β’ ανάρτησης με αριθμό 
ειδικού πρωτοκόλλου παραλαβής κτηματολογικών στοι¬ 
χείων 6/22.10.2003 θα αποτελέσει το περιεχόμενο των 
πρώτων εγγραφών που θα καταχωρισθούν στο κτηματο- 
λογικό βιβλίο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Οκτωβρίου 2003 

Η Πρόεδρος του Δ.Σ. 

Γ.ΛΑΛΗ 


Αριθ. 181 (4) 

Καταχώρηση πρώτων εγγραφών στο κτηματολογικά βι¬ 
βλίο και έναρξη ισχύος του Κτηματολογίου στο Δημο¬ 
τικό Διαμέρισμα Παράλιου Άστρους (πρώην Κοινότη¬ 
τα Παράλιου Άστρους) του Δήμου Βόρειας Κυνουρίας 
του Νομού Αρκαδίας. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΟΥ ΟΡΓΑΝΙΣΜΟΥ ΚΤΗΜΑΤΟΛΟΓΙΟΥ ΚΑΙ 
ΧΑΡΤΟΓΡΑΦΗΣΕΩΝ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 1 παρ. 3 εδ. β’ του Ν. 
2664/1998 «Εθνικό Κτηματολόγιο και άλλες διατάξεις» 
(ΦΕΚ Α 275/3.12.1998). 

2. Τις διατάξεις των άρθρων 11, 12 και 13α παρ. 3 και 4 
του Ν. 2308/1995 «Κτηματογράφηση για τη δημιουργία 
Εθνικού Κτηματολογίου. Διαδικασία έως τις πρώτες εγ¬ 
γραφές στα κτηματολογικά βιβλία και άλλες διατάξεις» 
(ΦΕΚ 114/Α715.6.1995, ΦΕΚ 275/Α73.12.1998 και ΦΕΚ 
67/Α719.3.2003). 

3. Τις διατάξεις του άρθρου 3 του Ν. 3127/2003 «Τρο¬ 
ποποίηση και συμπλήρωση των νόμων 2308/1995 και 
2664/198 για την κτηματογράφηση και το Εθνικό Κτημα¬ 
τολόγιο και άλλες διατάξεις (ΦΕΚ 67/Α719.3.2003). 

4. Την 100116/7687/27.12.1995 απόφαση του Υπουρ¬ 
γού ΠΕ.ΧΩ.Δ.Ε, με την οποία κηρύχθηκε υπό κτηματο- 
γράφηση η Κοινότητα Παράλιου Άστρους του Νομού Αρ¬ 
καδίας (ΦΕΚ 1099/Β/29.12.1995). 

5. Την 4/24.10.2003 εισήγηση - πρόταση της Προέδρου 
της «ΚΤΗΜΑΤΟΛΟΓΙΟ Α.Ε.» προς το Δ.Σ. του Ο.Κ.Χ.Ε., με 
την οποία προτείνει, ύστερα από εκχώρηση σε αυτήν σχετι¬ 
κής αρμοδιότητας σύμφωνα με το 143/25.9.2003 πρακτικό 
Δ.Σ. της «ΚΤΗΜΑΤΟΛΟΓΙΟ Α.Ε.» την έκδοση της προβλεπό- 
μενης στο άρθρο 1 παρ. 3 εδ. βτου Ν. 2664/1998 απόφασης. 

6. Την 180/5/23.10.2003 απόφαση του Δ.Σ. του Ο.Κ.Χ.Ε με 
την οποία διαπιστώνεται η περαίωση της διαδικασίας κινη¬ 
ματογράφησης για τα ακίνητα της περιοχής που βρίσκεται 
εντός των διοικητικών ορίων του Δημοτικού Διαμερίσματος 
Παράλιου Άστρους (πρώην Κοινότητα Παράλιου Άστρους) 
του Δήμου Βόρειας Κυνουρίας του Νομού Αρκαδίας. 

7. Το γεγονός ότι από την απόφαση αυτή δεν προκαλεί- 
ται πρόσθετη δαπάνη σε βάρος του προϋπολογισμού του 
Ο.Κ.Χ.Ε., αποφασίζει: 

Άρθρο 1 

Διαπιστώνεται σήμερα 24 Οκτωβρίου 2003 η ολοκλή¬ 
ρωση της διαδικασίας καταχώρισης των πρώτων εγγρα¬ 
φών στο κτηματολογικά βιβλίο του Δημοτικού Διαμερί¬ 
σματος Παράλιου Άστρους (πρώην Κοινότητα Παράλιου 
Άστρους) του Δήμου Βόρειας Κυνουρίας του Νομού Αρ¬ 
καδίας, κατά μεταφορά από τους αναμορφωμένους κτη- 
ματολογικούς πίνακες της Β’ Ανάρτησης, οι οποίοι έχουν 
αριθμό ειδικού πρωτοκόλλου παράδοσης κτηματολογι- 
κών στοιχείων 6/22.10.2003. 

Άρθρο 2 

Ως ημερομηνία έναρξης του κτηματολογίου στην περιοχή 
αυτή ορίζεταιη 29η Οκτωβρίου 2003 ημέραΤετάρτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Οκτωβρίου 2003 

Η Πρόεδρος του Δ.Σ. 

Γ.ΛΑΛΗ 




22232 ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34* ΑΘΗΝΑ 104 32 * ΤΕΙΕΧ 223211 ΥΡΕΤ (3Η * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΜΙΙρ: νννννν.θΙ^Γ - β-ιτΐ3ίΙ: \λ/θ&γπ 351 θγ @ θί.ς|Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ -Αγ. Ειρήνης 10 


(2410)597449 
(26610) 89157 
(26610) 89105 
(2810) 396 409 
(22510) 37 181 
(22510) 37 187 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θιιιό. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 ευ ιό για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Ευκο 

Τεύχος 

Περίοδος 

Ευκο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Ωϋ - γοπι για δημοσιεύματα μετά το 1994 καθορίζεται σε 30 ευτο ανάτεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 ευτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙηΙεπΊβΙ 


Τεύχος 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


θυιΌ 

θυιΌ 

ΘΙΙΓΟ 

θυιΌ 

205 

10,25 

176 

8,80 

293 

14,65 

205 

10,25 

59 

2,95 

ΔΩΡΕΑΝ 


293 

14,65 

147 

7,35 

147 

7,35 

88 

4,40 

59 

2,95 

ΔΩΡΕΑΝ 


30 

1,50 

ΔΩΡΕΑΝ 


59 

2,95 

30 

1,50 

ΔΩΡΕΑΝ 

- 

ΔΩΡΕΑΝ 


ΔΩΡΕΑΝ 

- 

ΔΩΡΕΑΝ 


2.054 

102,70 

587 

29,35 

205 

10,25 

88 

4,40 



352 

17,60 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε. Π. 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Α', Β' καιΔ' 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 
συνδρομής του έτους 2003 κατά 6 ευτο ανά έτος παλαιότητας και κατά τεύχος 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίβιτίθΐ, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































